Merkezê Îrtîbatî û Çapemenîye yê HPGyî 4 gerîlayê ke Xerzan de şehîd bîyî pê eşkerayîyêke yad kerdî.
Eşkerayîye wina ya:
''Ma eşkerayîya xo ya 8ê hezîrane de dabi zanayene ke 4ê hezîrane de artêşa TCyî ya îşxalkere dewa Sîyanîsî ya qezaya Hawêlî ya Sêrtî de dest pê operasyonî kerd û nê operasyonî de 2 embazê ma yê ke bi hawayêkê çêrî şer kerd, şehîd bîyî. Zanayîşê derheqê nasnameyanê embazanê ma yê şehîdan de wina yê:
Nameyê Qodî: Sînan Garzan
Name û Peyname: Fîkret Şahîn
Cayê Bîyayîşî: Mûş
Maye-Pî: Turkan-Sabrî
Tarîx û Cayê Şehadetî: 5ê Hezîrana 2020î / Sêrt
Nameyê Qodî: Xemgîn Ronî
Name û Peyname: Serhat Çakir
Cayê Bîyayîşî: Sêrt
Maye-Pî: Herdem-Gurgîz
Tarîx û Cayê Şehadetî: 5ê Hezîrana 2020î/ Sêrt
Ma eşkerayîya xo ya 23ê hezîrane de dabi eşnawitene ke 19ê hezîrane de artêşa TCyî ya îşxalkere dewa Sîyamîrî ya qezaya Tetwanî ya Bedlîsî de dest pê operasyonêkî kerd û nê operasyonî de ke heta 22ê hezîrane dewam kerd, embazê ma Çekdar, Dersim ê ke bi hawayêkê çêrî şer kerd şehîd bîyî. Zanayîşê derheqê nasnameyanê embazanê ma yê şehîdan de wina yê:
Nameyê Qodî: Çekdar Canfeda
Name û Peyname: Abdulkahar Çoban
Cayê Bîyayîşî: Bedlîs
Maye-Pî: Mevlude-Abdûrrahman
Tarîx û Cayê Şehadetî: 19ê Hezîrana 2020î / Bedlîs
Nameyê Qodî: Dersim Çekdar
Name û Peyname: Recep Yaşar
Cayê Bîyayîşî: Bedlîs
Maye-Pî: Fahriye-Abît
Tarîx û Cayê Şehadetî: 19ê Hezîrana 2020î / Bedlîs
Embazê ma Çekdar, Dersim, Sînan û Xemgîn seba ke îşxalan biqedînê tewrê gerîlayan bîyî. Înan seba ke têkoşînê şehîdan pîl bikerê ked û xoverdayîşêko pîl mojna. Embazê ma pê xoverdayîşê xo bîyî mîsalê şerwanîya rûmetî û fedayîtîya Apoyî.Embazanê ma Çekdar, Dersim, Sînan û Xemgîn vera îşxalkeran destanêk nuşt û ê tewrê kerwanê bêmergan bîyî.
Sere ke keyeyanê înan ê ercîyayeyan rê ma pêro şarê Kurdîstanî yê welatperwerî rê serweşîye wazenê û ma soz danê ke ma do qesasê embazanê xo yê ke pê komployêka tersnoke ameyî şehîdkerdene ajanan ra bigêrê û têkoşînê azadîye ser bikerê.''
